A BIZOTTSÁG HATÁROZATA
(2007. április 23.)
a Közösségen belül a cukoripar szerkezetátalakítására szolgáló ideiglenes rendszer keretében nyújtandó diverzifikációs támogatás és kiegészítő diverzifikációs támogatás összegének a 2007/2008-as gazdasági évre történő meghatározásáról
(az értesítés a C(2007) 1717. számú dokumentummal történt)
(Csak a spanyol, a cseh, a görög, az olasz, a lett, a magyar, a portugál, a szlovák, a szlovén, a svéd és a finn nyelvű szöveg hiteles)
(EGT vonatkozású szöveg)
(2007/278/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Közösségen belül a cukoripar szerkezetátalakítására szolgáló ideiglenes rendszer megállapításáról és a közös agrárpolitika finanszírozásáról szóló 1290/2005/EK rendelet módosításáról szóló, 2006. február 20-i 320/2006/EK tanácsi rendeletre (1),
tekintettel a Közösségen belül a cukoripar szerkezetátalakítására szolgáló ideiglenes rendszer megállapításáról szóló 320/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 27-i 968/2006/EK bizottsági rendeletre (2) és különösen annak 13. cikke (1) bekezdésére,
mivel:
(1)
A Bizottságnak 2007. március 31-ig meg kell határoznia az egyes érintett tagállamoknak a 320/2006/EK rendelet 6. cikke értelmében nyújtandó diverzifikációs támogatás, 7. cikke értelmében nyújtandó kiegészítő diverzifikációs támogatás és 9. cikkében előírt, egyes tagállamok részére nyújtandó átmeneti támogatás összegét.
(2)
A diverzifikációs támogatás és a kiegészítő diverzifikációs támogatás összegét a 968/2006/EK rendelet 13. cikke (2) bekezdésének megfelelően a 2007/2008-as gazdasági évben az érintett tagállamban lemondott, tonnában meghatározott cukorkvóta alapul vételével számítják ki,
ELFOGADTA EZT A HATÁROZATOT:
1. cikk
Az egyes érintett tagállamok részére a 320/2006/EK rendelet 6. cikke értelmében nyújtott diverzifikációs támogatásnak és 7. cikke értelmében nyújtott kiegészítő diverzifikációs támogatásnak a 2007/2008-as gazdasági évben lemondott cukorkvóta alapul vételével meghatározott összegét e határozat melléklete rögzíti.
2. cikk
E határozat címzettjei a Cseh Köztársaság, a Görög Köztársaság, a Spanyol Királyság, az Olasz Köztársaság, a Lett Köztársaság, a Magyar Köztársaság, a Portugál Köztársaság, a Szlovén Köztársaság, a Szlovák Köztársaság és a Finn Köztársaság.
Kelt Brüsszelben, 2007. április 23-án.